Arsene Wenger irid taqliba sħiħa fit-tournaments internazzjonali Arsene Wenger talab għal taqliba maġġura fil-kalendarju tal-football li jara l-istaġun jibda f'Marzu u jibqa' sejjer sa Novembru – u jrid li jsiru t-tournaments maġġuri kull sentejn. L-ex manager ta' Arsenal huwa l-Kap tal-Iżvilupp Globali tal-Football fl-għaqda li tmexxi l-football fid-dinja, il-FIFA, u huwa responsabbli b'mod konġunt għal bidliet fil-liġijiet tal-logħba u jkabbar l-isport f'livelli għolja. Wenger konsistentement appella għal tiġdid fil-football, inklużi bidliet fir-regola tal-offside, u issa jrid jara alterazzjonijiet kbar li saru fil-logħba internazzjonali – waqt li saħaq li għandu jkun hemm enfasi fuq 'kompetiz­zjonijiet ta' tifsira' bħat-Tazza tad-Dinja u l-Euros minflok kompetizzjonijiet bħan-Nations League. Waqt li kien qed jitkellem ma' beIN Sports , huwa qal li l-players għandhom ikunu qed jilagħbu f'kemm jista' jkun tournaments kbar. "Jekk tħares lejn it-timijiet fit-Tazza tad-Dinja s-soltu l-età medja hija 27/28," huwa qal. 'Huwa għalhekk li, minħabba li t-Tazza tad-Dinja ssir kull erba' snin hemm ftit opportunitajiet biex terġa' tirbaħha għax meta jmorru lura għat-Tazza tad-Dinja li jmiss huma jkollhom 32/33. "Huwa għalhekk li forsi għandna norganizzaw it-Tazza tad-Dinja kull sentejn. Il-bqija neħħuhom kollha. Organizza biss kompetizzjonijiet ta' tifsira u xxuttjaw il-kompetizzjonijiet parallelli kollha barra l-logħba. In-nies iridu jifhmu x'inhu f'riskju u għandhom biss logħob b'sinifikat," żied jgħid, wara li kien kritiku fil- passat tat-tournament il-ġdid tal-UEFA Nations League. Il-Franċiż qal li idea waħda fuq l-aġenda għar-reviżjoni, li għandha tibda dan ix-xahar, hija li tnaqqas l-ammont ta' pawsi internazzjo­nali meħuda mill-football domestiku għal kwalifikazzjoni għat-tournaments maġġuri. Huwa ppropona kalendarju ġdid tal-football li jara l-kwalifiki kollha mċaqilqa f'perjodu ta' żmien iktar strett u data ġdida tal-bidu għall-istaġuni domestiċi. "Jien ngħid li dik hija waħda mis-soluzzjonijiet li se niddiskutu hija li nikkompattaw il-kwalifiki … minflok ma nitilqu f'Ottubru, Novembru, Settembru, Marzu, Ġunju, aħna nirregruppaw il-kwalifikazzjonijiet kollha f'xahar wieħed jew f'żewġ kwadrupli f'Ottubru u Frar iżda mill-inqas il-players jistgħu jiddedikaw dak iż-żmien lill-club minn Marzu sa Ġunju, u aħna nakkwistaw erba' dati," qal Wenger. Kwalunkwe tibdil fil-ka­len­darju tal-logħob internazzjonali jkollu jgħaddi mill-kunsill governattiv tal- FIFA u possibilment anke minn kungress sħiħ tal-fe­derazzjonijiet kollha. Wenger qal li kull kalendarju miftiehem kellu jinkludi waqfa ċara għall-players. "Nemmen li huwa meħ­tieġ, bir-riżorsi fiżiċi li l-players għandhom bżonn illum, huwa importanti li jkollok erba' ġimgħat vaganza," hu­wa qal. Wenger, 71 sena, qal li ma kienx lest li jwarrab il-possibbiltá li jirritorna fit-tmex­xija, iżda qal li kellu ħafna xogħol x'jagħmel fil-FIFA. "Ma neskludihiex kompletament iżda rrid verament li jkolli influwenza fuq l-iżvilupp tal-akkademja, iċ-ċentru ta' riċerka fi Zurich u nikkontribwixxi biex nistabbilixxu dak li jista' jagħmel il-football barra mill-Ewropa, u fl-Ewropa wkoll," huwa qal. "U ma rridux ninsew ukoll li l-football tan-nisa għandu boom u għandhom bżonn ukoll ħafna appoġġ biex jagħmlu dan."